Приложение № 8 към чл. 33, ал. 5, т. 6 и чл. 37, ал. 3

**Ред и срокове за предоставяне от Управляващия орган към Сертифициращия орган на информация по чл. 35 и чл.36**

1. Управляващият орган информира сертифициращия орган за извършено осчетоводяване за определено в приложение № 9 вземане по чл. 35 и чл. 36, в срок до 5 работни дни след датата на въвеждане в счетоводната система.
2. Управляващият орган информира сертифициращия орган при промяна, включително отписване от доклада по сертификация и декларация за допустимите разходи или отмяна на определено в приложение № 9 вземане по чл. 35 и чл. 36, в срок до 5 работни дни след датата на въвеждане в счетоводната система.
3. Информацията по точки 1 и 2 по оперативните програми се извършва с образец по приложение № 9 или образец по приложение № 10.
4. Информацията по точки 1 и 2 от приложението по програмите за трансгранично сътрудничество по външните граници на ЕС се извършва с електронно подписан образец по приложение № 11 или образец по приложение № 12.
5. Управляващият орган информира сертифициращия орган за осчетоводените възстановени (включително прихванати) вземания по чл. 35или чл.36, както и за лихвите за забава(ако е приложимо) до 5 работни дни след датата на въвеждане на възстановяването (включително прихващането) в счетоводната система. Уведомяването се извършва с образец по приложение № 10 по оперативните програми или образец по приложение № 12 по програмите за трансгранично сътрудничество по външните граници на ЕС.
6. Разпределението по източници на финансиране се извършва от управляващия орган при спазване на съотношението, определено за съответния фонд/оперативна програма или програма за ТГС/приоритетна ос/процедура за предоставяне на финансова подкрепа/акт за предоставяне на финансова подкрепа.
7. При възстановяване по сметките на сертифициращия орган на средства, различни от изброените в приложение № 10, управляващият орган предоставя информация за вида им до 5 работни дни от датата на постъпването им по транзитната сметка на Управляващия орган. Уведомяването се извършва с образец по приложение № 10 по оперативните програми или образец по приложение № 12 по програмите за трансгранично сътрудничество по външните граници на ЕС.
8. За наложените финансови корекции преди изплащане на финансова подкрепа, в резултат на пропуски при провеждането на процедурите за възлагане на обществени поръчки всеки управляващ орган информира сертифициращия орган до 5-то число след края на отчетния период с образец по приложение № 13 по оперативните програми или образец по приложение № 14 по програмите за трансгранично сътрудничество по външните граници на ЕС.
9. Приложенията по точки 3-5, 7 и 8 се изпращат по електронен път, с електронен подпис на адрес: [natfund@minfin.bg](mailto:natfund@minfin.bg).